كملو عشاهم و كلا طلع لبيتو .. إسراء كي دخلات لبيتها و هوما ارجعو ملامحها حزينين .. كتحاول تبين القوة و انها تجاوزات داكشي لطرا .. الا انها باقا كتألم خاصة دبا فاش رجعات للمغرب كلشي كيفكرها فآدم .. الشوق و الحنين كيقتلوها و لكن مبغاتش تبين لعائلتها بانها باقي كتعاني .. الي شافها كتبتاسم يقول هادي مابيها والو و هي الله الي عالم بحالها .. لبسات بيجامتها و تكمشات فبلاصتها كتفكر اللحضات الي دوزات مع آدم .. رغم انهم مدوزوش بزاف مع بعضياتهم الا و ان ديك الفترة كانت الاسعد فحياتها .. بقات على داك الحال حتى غمضات عنيها و نعسات ..